CELEX: C2006/331/04
Language: fi
Date: 2006-12-30 00:00:00
Title: Asia C-306/05: Yhteisöjen tuomioistuimen tuomio (kolmas jaosto) 7.12.2006 (Audiencia Provincial de Barcelonan (Espanja) esittämä ennakkoratkaisupyyntö) — Sociedad General de Autores y Editores de España (SGAE) v. Rafael Hoteles SA (Tekijänoikeudet ja lähioikeudet tietoyhteiskunnassa — Direktiivi 2001/29/EY — 3 artikla — Yleisölle välittämisen käsite — Teokset, jotka välitetään hotellihuoneisiin sijoitettujen televisiovastaanottimien avulla)

30.12.2006   
            
            
               FI
            
            
               Euroopan unionin virallinen lehti
            
            
               C 331/3
            
         Yhteisöjen tuomioistuimen tuomio (kolmas jaosto) 7.12.2006 (Audiencia Provincial de Barcelonan (Espanja) esittämä ennakkoratkaisupyyntö) — Sociedad General de Autores y Editores de España (SGAE) v. Rafael Hoteles SA
   (Asia C-306/05) (1)
   
   (Tekijänoikeudet ja lähioikeudet tietoyhteiskunnassa - Direktiivi 2001/29/EY - 3 artikla - ”Yleisölle välittämisen” käsite - Teokset, jotka välitetään hotellihuoneisiin sijoitettujen televisiovastaanottimien avulla)
   (2006/C 331/04)
   Oikeudenkäyntikieli: espanja
   Ennakkoratkaisua pyytänyt tuomioistuin
   Audiencia Provincial de Barcelona
   Pääasian asianosaiset
   
      Kantaja: Sociedad General de Autores y Editores de España (SGAE)
   
      Vastaaja: Rafael Hoteles SA
   Oikeudenkäynnin kohde
   Ennakkoratkaisupyyntö — Audiencia Provincial de Barcelona — Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22 päivänä toukokuuta 2001 annetun Euroopan parlamentin ja neuvoston direktiivin 2001/29/EY (EYVL L 167, s. 10) tulkinta — ”Yleisölle välittämisen” käsite (direktiivin 3 artikla) — ”Puhtaasti yksityisen kodin” käsite — Hotellihuoneisiin sijoitettujen televisiovastaanottimien avulla esitetyt teokset
   Tuomiolauselma
   
               1)
            
            
               Vaikka pelkässä fyysisten laitteiden toimittamisessa ei sellaisenaan ole kyse tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetussa Euroopan parlamentin ja neuvoston direktiivissä 2001/29/EY tarkoitetusta välittämisestä, majoitusliikkeen televisiovastaanottimien avulla suorittamassa signaalien lähettämisessä kyseisen majoitusliikkeen huoneisiin majoittuneille asiakkaille on edelleen käytetystä signaalin lähetystekniikasta riippumatta kyse tämän direktiivin 3 artiklan 1 kohdassa tarkoitetusta yleisölle välittämisestä.
            
         
               2)
            
            
               Majoitusliikkeen huoneiden yksityinen luonne ei estä sitä, että näissä tiloissa televisiovastaanottimien välityksellä tapahtuvassa teoksen välittämisessä on kyse direktiivin 2001/29 3 artiklan 1 kohdassa tarkoitetusta yleisölle välittämisestä.
            
         
      (1)  EUVL C 257, 15.10.2005.